महाराष्ट्र में बिकेगा इतना सस्ता मास्क, कोई नहीं मांग सकेगा मुंह मांगी कीमत
महाराष्ट्र सरकार देश की पहली सरकार बन गई है जिसने फेस मास्क की कीमत तय कर दी है। अभी तक हर दुकानदार अपने मन मुताबिक रेट पर फेस मास्क बेच रहा है, लेकिन महाराष्ट्र में अब ऐसा नहीं हो पाएगा।
वहां, सरकार ने डबल ट्रिपल लेयर मास्क की कीमत 3 से 4 रुपये रखी है। वहीं, N95 मास्क की कीमत 19 से 49 रुपये रखी है। राज्य के स्वास्थ्य मंत्री राजेश टोपे ने ये घोषणा की।
स्वास्थ्य मंत्री ने आगे कहा, 'कोरोनावायरस को और फैलने से रोकने के लिए राज्य के लोगों से ये अपील की गई है कि वो मास्क जरूर पहनें। जो मास्क नहीं पहनेगा उसे दंडित किया जाएगा। इसीलिए मास्क को सस्ता करना जरूरी है। मुख्यमंत्री और डेप्युटी चीफ मिनिस्टर ने भी अस पहल को अपनी मंजूरी दे दी है।'
जब तक राज्य में महामारी रहेगी तब तक मास्क की ये सस्ती कीमत सभी मैन्युफैक्चिंग कंपनियों, डिस्ट्रीब्यूटर्स और रिटेल करने वालों पर लागू रहेंगी। सभी को मास्क की न्यूनतम कीमतों को निर्दिष्ट करते हुए एक बोर्ड लगाने के लिए भी कहा गया है।
बता दें, महाराष्ट्र भारत के उन 5 राज्यों में से एक है जहां कोविड के केसेज़ सबसे ज्यादा हैं। महाराष्ट्र में अभी भी एक्टिव केस 1 लाख 74 हज़ार से ज्यादा हैं।
हर लेटेस्ट ट्रेंड की जानकारी के लिए सबस्क्राइब करें iDiva को
परेशान न हों, हम आपको स्पैम नहीं करेंगे और आप हमें कभी भी अनसबस्क्राइब कर सकती हैं